Ботайтөбе — Қазақстан Энциклопедиясы
"Ботайтөбе — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TITLE: Ботайтөбе — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=10000
META: "Ботайтөбе — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TOTAL WORDS: 134
TEXT: Қазақстан Энциклопедиясы Ботайтөбе — ежелгі қаланың орны. Оңтүстік Қазақстан облысы Отырар ауданы Шәуілдір ауылының солтүстік-батыс жағындағы Қоғам қыстағынан 2 км, ежелгі Алтынтөбе қаласы орнынан оңтүстік-батысқа қарай 1, 5 км жерде. 1969 — 1970 жылдары Отырар археологиялық экспедициясы зерттеген. Сыртқы көрінісі солтүстіктен оңтүстікке қарай созылып жатқан жұмыртқа тәрізді шоқы. Қаланың орталық қорғанына жүргізілген қазба жұмыстары барысында, төменгі және жоғары мәдени қабаттарынан тұрақжайлар орны ашылды. Алынған қыш ыдыстардың жасалу тәсілдері мен пішімдеріне қарағанда, қала тіршілігі бір-біріне жақын екі кезеңге жататындығы анықталды. Астыңғы мәдени қабаттан алынған ыдыстар Ботайтөбенің көрші жатқан Қостөбе, Шаушыққұмтөбе сияқты 4 — 6 ғасырларда болғанын көрсетсе, үстіңгі мәдени қабаттан алынған көзелер ежелгі Көкмардан қаласы жұртымен мезгілдес екеніне дәлел бола алады. “Қазақ Энциклопедиясы”, 2 том Отырар. «Арыс» баспасы, 2005 ISBN 9965-17-272-2 Қазақ мәдениеті. Энциклопедиялық анықтамалық. » } }}} | Бұл үлгі мақалаларды автоматты түрде қосады
